Diari Oficial de la Generalitat Valenciana


Sumari del DOGV 4747, del 06-05-2004 (2004/3989)

Actuacions de separació contenciosa número 991/2003. Cèdula de notificació.
---------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3989


Organisme emissor
:   Jutjat de Primera Instància Número 24 de València

Tipus de document
:   Anunci

Actuacions de separació contenciosa número 991/2003. Cèdula de notificació. [2004/Q3989]
  
Procediment: separació contenciosa 991/2003
  
Demandant: María del Cisne Moreno Villa
  
Procuradora: María José Cardona Gerarda
  
Demandat: Patricio Ernesto Jaramillo Reyes
  
Ángel Olmeda Buendía, secretari del Jutjat de Primera Instància número 24 de València, mitjançant este edicte faig saber:
  
Que en les actuacions de separació contenciosa 991/2003, a instància de María del Cisne Moreno Villa, representada per la procuradora María José Cardona Gerarda, contra Patricio Ernesto Jaramillo Reyes, en situació de rebel·lia, en les quals en data 7 d'abril de 2004, s'ha dictat sentència, en la qual en la part dispositiva diu així:
  
«Decisió
  
Que amb l'estimació de la demanda instada per la representació de María del Cisne Moreno Villa contra Patricio Ernesto Jaramillo Reyes, declarat en rebel·lia, declare la separació dels esmentats cònjuges amb tots els efectes legals i en especial:
  
1. La separació dels cònjuges, que a partir d'este moment en podran assenyalar lliurement la residència.
  
2. La revocació de tots els poders i consentiments que s'hagen atorgat entre si els cònjuges.
  
3. La dissolució de la societat de guanys, la liquidació de la qual es podrà verificar en el procediment oportú.
  
4. S'atribuïx a María del Cisne Moreno Villa, la guarda i custòdia de la filla menor dels litigants.
  
5. Se suspén provisionalment el sistema de visites paternofilial.
  
6. Patricio Ernesto Jaramillo pagarà a María del Cisne Moreno, en concepte de pensió alimentària, la quantitat de 220 euros al mes, anticipadament, els cinc primers dies de cada mes, en el compte corrent que designe María del Cisne Moreno. Esta quantitat s'actualitzarà anualment d'acord amb l'índex de preus al consum.
  
7. Cada progenitor sufragarà la meitat de les despeses extraordinàries que reporte el seu fill menor, com són ara operacions quirúrgiques, pròtesis, llargues malalties, etcètera, sempre que s'acrediten suficientment, se'ls consulte prèviament o els autoritze el jutjat cas de discrepància entre els pares.
  
8. S'atribuïx a María del Cisne Moreno i a la seua filla menor, l'ús i gaudi del domicili conjugal i l'aixovar domèstic que hi conté. Patricio Ernesto Jaramillo haurà de retirar amb l'inventari previ la seua roba i els efectes personals en el termini de set dies des de la present resolució.
  
Cada part pagarà les costes processals causades a la seua instància i les comunes a mitges.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme».
  
I perquè valga de notificació en forma a Patricio Ernesto Jaramillo Reyes, en rebel·lia, expedisc i firme el present edicte.